বোলারদের ত্রাস! নতুন ‘পাওয়ার হিটার’ খুঁজে পেল KKR

ওয়েব ডেস্ক: প্রথমে ব্র্যান্ডন ম্যাককালাম, পরে ইউসুফ পাঠান, ক্রিস লিন, আন্দ্রে রাসেল, সুনীল নারাইন, রিঙ্কু সিং – কলকাতা নাইট রাইডার্সের (Kolkata Knight Riders) জার্সি গায়ে বাইশ গজে ঝড় তুলেছেন একের পর এক বিধ্বংসী ব্যাটার। কিন্তু ২০২৫-এ কে? এর উত্তর মিলল শনিবার। এদিন যেভাবে বাইশ গজে ঝড় তুললেন নাইটদের এক তরুণ তুর্কি, তাতে করে এই মরশুমে তিনি দলের অন্যতম ভরসা হয়ে দাঁড়াতে পারেন। তিনি হলেন লুভনিথ সিসোদিয়া (Luvnith Sisodia)। দলে কুইন্টন ডি’কক এবং রহমানুল্লা গুরবাজের মতো দুই তারকা উইকেটকিপার-ব্যাটার থাকা সত্ত্বেও আলাদাভাবে নিজের দক্ষতার প্রমাণ দিলেন লুভনিথ।

আগামী ২২ মার্চ ইডেন গার্ডেন্সে আইপিএল-এর (IPL 2025) উদ্বোধনী ম্যাচে রয়্যাল চ্যালেঞ্জার্স বেঙ্গালুরুর বিরুদ্ধে মাঠে নামছে কলকাতা নাইট রাইডার্স (RCB vs KKR)। আর এই ম্যাচের আগে চূড়ান্ত অনুশীলনে নেমেছে নাইট শিবির। গোটা দলকে টিম পার্পল এবং টিম গোল্ড-দুই ভাগে ভাগ করা হয়েছে। আর নাইটদের টিম গোল্ডের হয়ে ওপেন করতে নেমে মাত্র ২৩ বলে ৪৬ রানের বিধ্বংসী ইনিংস খেলেছেন লুভনিথ।

আরও পড়ুন: এক শর্তে অবসর ভেঙেও টি-২০ ক্রিকেট খেলতে চান কোহলি!

আইপিএল-এর মেগা নিলামে লুভনিথকে মাত্র ৩০ লক্ষ টাকায় দলে নিয়েছিল কেকেআর। তবে এটি তাঁর প্রথম আইপিএল নয়। এর আগে ২০২২ সালে রয়্যাল চ্যালেঞ্জার্স বেঙ্গালুরু তাঁকে ২০ লক্ষ টাকায় দলে নিয়েছিল। যদিও সেবার কোনও ম্যাচ খেলার সুযোগ পাননি তিনি। কর্নাটকের ঘরোয়া ক্রিকেটের পরিচিত মুখ লুভনিথ ২০১৯ সালে সৈয়দ মুস্তাক আলি ট্রফিতে অভিষেক করেন।

ICYMI, it was Luvnith Sisodia show in Eden Gardens ?

Practice match LIVE & EXCLUSIVELY on the Knight Club App! ? https://t.co/4aO1mbIJOl https://t.co/ojXgJhbWee pic.twitter.com/LImaKZm4zT

— KolkataKnightRiders (@KKRiders) March 15, 2025

গতবছর মহারাজা টি-টোয়েন্টি লিগে কর্নাটকের হয়ে ১১ ম্যাচে ৩১৪ রান করেছেন তিনি। এর মধ্যে দুটি হাফসেঞ্চুরিও রয়েছে। ঘরোয়া ক্রিকেটে ধারাবাহিক পারফরম্যান্সের ফলেই এবার আইপিএলে সুযোগ পাওয়ার সম্ভাবনা উজ্জ্বল হয়ে উঠেছে।

দেখুন আরও খবর:

The post বোলারদের ত্রাস! নতুন ‘পাওয়ার হিটার’ খুঁজে পেল KKR first appeared on KolkataTV.